Grau Fahrenheit

El grau Fahrenheit (°F) és una unitat de temperatura proposada per Gabriel Fahrenheit el 1724.

En l'escala Fahrenheit, el punt de fusió de l'aigua és de 32 graus, i el d'ebullició és de 212 graus. Una diferència d'1,8 graus Fahrenheit equival a la d'1 grau Celsius. Fahrenheit va establir la temperatura zero (0 °F), al punt de congelació d'una mescla al 50% de sal (clorur d'amoni) i gel, i com a 96 °F, va agafar la temperatura de la sang (ell utilitzà la dels cavalls). La xifra 96, pot semblar una mesura estranya, però en principi l'escala només contenia dotze subdivisions iguals, ell mateix, dividí cada divisió en vuit més, obtenint finalment 96 divisions en la seva escala.

Les fórmules de conversió a graus Celsius i kèlvins són:

°F = °C⋅(9/5) +32
°C = (°F -32) ⋅ 5/9

°F = K ⋅ (9/5) -459,67
K = (°F +459,67) ⋅ 5/9

Aquesta escala està actualment confinada als països anglosaxons, especialment als Estats Units. Els altres països anglosaxons, això no obstant, s'estan adaptant als graus Celsius, ja que des dels anys seixanta, alguns governs han dut a terme polítiques amb tendència a l'adopció del Sistema Internacional i l'ús del Fahrenheit va ser desplaçat. No obstant això, als Estats Units, el Fahrenheit l'utilitza la població per usos no científics i per indústries molt rígides, com és la del petroli.

L'escala Fahrenheit, té situat el zero absolut a -459,67 °F, per a facilitar el seu ús científic, es va crear l'escala de Rankine, que porta el 0 de l'escala Fahrenheit al zero absolut, de forma semblant al que ocorre entre la de Kelvin i Celsius.

Història 

No existeixen versions de la història de com Fahrenheit va arribar a tenir aquesta escala de temperatura. D'acord amb el mateix Fahrenheit, en l'article que va escriure en 1724, va determinar tres punts de temperatura. El punt zero està determinat en posar el termòmetre en una mescla de gel, aigua i clorur d'amoni. Aquest és un tipus de mescla frigorífica, que s'estabilitza a una temperatura de 0 °F. Després es posa el termòmetre d'alcohol o mercuri en la mescla i es deixa que el líquid en el termòmetre obtingui el seu punt més baix. El segon punt és a 32 °F amb la mescla d'aigua i gel, aquest cop sense sal. El tercer punt, els 96 °F, és el nivell del líquid en el termòmetre quan se’l posa a la boca o sota el braç. Fahrenheit va notar que en utilitzar aquesta escala el mercuri podia bullir prop dels 600 graus.

Una altra teoria indica que Fahrenheit va establir el 0 °F i els 96 °F en l'escala en gravar les més baixes temperatures que ell va poder mesurar i la seva pròpia temperatura corporal. Ell va prendre la temperatura més baixa que hi va haver en el dur hivern de 1708 a 1709 a la seva ciutat Gdańsk (Polonia), prop de –17,8 °C, com a punt zero.

D'altra banda, d'acord amb una carta que Fahrenheit va escriure al seu amic Herman Boerhaave, la seva escala hauria estat construïda basant-se en el treball d'Ole Rømer.

Ús 
Aquesta escala de temperatura s'utilitazava en la majoria dels països anglosaxons per a tot tipus d'utilitat. Des dels anys 60, diversos governs han dut a terme polítiques per adoptar el sistema internacional d'unitats i el seu ús va ser desplaçat. Tot i això, als Estats Units és utilitzada popularment, i també en determinades indústries molt rígides com la del petroli, però no per a usos científics.

Vegeu també 
 Grau Réaumur

Referències 

Unitats de temperatura
Sistema anglosaxó